CELEX: 32022R0470
Language: lt
Date: 2022-03-23 00:00:00
Title: Komisijos įgyvendinimo reglamentas (ES) 2022/470 2022 m. kovo 23 d. kuriuo skiriama kiaulienos privataus sandėliavimo parama ir iš anksto nustatomas jos dydis

2022 3 24   
               
               
                  LT
               
               
                  Europos Sąjungos oficialusis leidinys
               
               
                  L 96/39
               
            
         KOMISIJOS ĮGYVENDINIMO REGLAMENTAS (ES) 2022/470
         2022 m. kovo 23 d.
         kuriuo skiriama kiaulienos privataus sandėliavimo parama ir iš anksto nustatomas jos dydis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 18 straipsnio 2 dalį ir 223 straipsnio 3 dalies c punktą,
         atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (2), ypač į jo 4 straipsnio 2 dalies pirmos pastraipos b punktą,
         kadangi:
         
                     (1)
                  
                  
                     kiaulienos sektorius jau keletą mėnesių patiria didelių sunkumų. Smarkiai sulėtėjęs eksportas į Kiniją, tolesnis afrikinio kiaulių maro plitimas į daugiau valstybių narių ir tebesitęsiantis COVID-19 apribojimų poveikis daro neigiamą įtaką Sąjungos skerstinų kiaulių rinkai;
                  
               
                     (2)
                  
                  
                     Rusijos invazija į Ukrainą dar labiau sutrikdė rinką ir smarkiai paveikė Sąjungos kiaulienos eksportą. Dėl šios priežasties smarkiai sumažėjo tam tikrų kiaulienos gaminių eksporto paklausa;
                  
               
                     (3)
                  
                  
                     siekiant sumažinti dabartinį pasiūlos ir paklausos disbalansą, tikslinga teikti privataus kiaulienos sandėliavimo paramą ir iš anksto nustatyti jos dydį;
                  
               
                     (4)
                  
                  
                     jei šiame reglamente nenurodyta kitaip, privataus kiaulienos sandėliavimo paramai turėtų būti taikomas Komisijos deleguotasis reglamentas (ES) 2016/1238 (3) ir Komisijos įgyvendinimo reglamentas (ES) 2016/1240 (4), kuriais nustatomos specialios privataus sandėliavimo paramos skyrimo taisyklės;
                  
               
                     (5)
                  
                  
                     paramos dydis turėtų būti nustatytas iš anksto, nes tai ūkio subjektams leistų taikyti greitą ir lanksčią veiklos sistemą. Remiantis Reglamento (ES) Nr. 1370/2013 4 straipsniu, paramos dydis turi būti nustatomas atsižvelgiant į sandėliavimo išlaidas ir kitus atitinkamus rinkos elementus. Tikslinga nustatyti fiksuotą paramos dydį;
                  
               
                     (6)
                  
                  
                     tam, kad privataus sandėliavimo parama būtų veiksminga ir turėtų realų poveikį rinkai, ji turėtų būti skiriama tik už gaminius, kurie dar nebuvo atiduoti sandėliuoti;
                  
               
                     (7)
                  
                  
                     kad būtų lengviau administruoti šią priemonę, kiaulienos gaminiai turėtų būti skirstomi į kategorijas pagal jų sandėliavimo išlaidų dydžio panašumą;
                  
               
                     (8)
                  
                  
                     veiksmingo administravimo ir supaprastinimo tikslais reikėtų nustatyti mažiausią kiekvienoje paraiškoje nurodytiną gaminių kiekį;
                  
               
                     (9)
                  
                  
                     norint užtikrinti, kad ūkio subjektai laikytųsi sutartinių įsipareigojimų ir priemonė turėtų pageidaujamą poveikį rinkai, reikėtų nustatyti užstato dydį;
                  
               
                     (10)
                  
                  
                     Įgyvendinimo reglamento (ES) 2016/1240 42 straipsnio 1 dalies b punkte nustatyta, kad valstybės narės apie priimtinas paraiškas Komisijai turi pranešti kartą per savaitę. Siekiant užtikrinti skaidrumą, stebėseną ir tinkamą paramos sumų administravimą, taip pat veiksmingą sistemos valdymą, pranešimus būtina teikti dažniau. Todėl turėtų būti numatyta nuostata, leidžianti nukrypti nuo pranešimų teikimo dažnumo;
                  
               
                     (11)
                  
                  
                     tam, kad šis reglamentas iš karto padarytų poveikį rinkai ir padėtų stabilizuoti kainas, jis turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (12)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Taikymo sritis
            
               1.   Šiuo reglamentu nustatoma kiaulienos privataus sandėliavimo parama, kaip nurodyta Reglamento (ES) Nr. 1308/2013 17 straipsnio pirmos pastraipos h punkte.
            
            
               2.   Jei šiame reglamente nenurodyta kitaip, taikomas Deleguotasis reglamentas (ES) 2016/1238 ir Įgyvendinimo reglamentas (ES) 2016/1240.
            
         
         
            2 straipsnis
            Paramos skyrimo reikalavimus atitinkantys gaminiai
            
               1.   Paramos skyrimo reikalavimus atitinkančių gaminių kategorijų sąrašas ir atitinkamos paramos už sandėliavimo laikotarpį sumos nurodyti priede.
            
            
               2.   Parama skiriama tik už tam tikrą šviežios ar atšaldytos mėsos, kuri dar nebuvo atiduota sandėliuoti, kiekį.
            
         
         
            3 straipsnis
            Paraiškų teikimas
            
               1.   Priede nustatytų tam tikrų kategorijų gaminių, už kuriuos gali būti skiriama parama, privataus sandėliavimo paramos paraiškos gali būti teikiamos nuo šio reglamento įsigaliojimo dienos. Paskutinė paraiškų pateikimo diena – 2022 m. balandžio 29 d.
            
            
               2.   Paraiškose nurodomas 60, 90, 120 arba 150 dienų sandėliavimo laikotarpis.
            
            
               3.   Kiekvienoje paraiškoje nurodoma tik viena iš priede išvardytų gaminių kategorijų ir atitinkamas kiekvienos kategorijos gaminių KN kodas.
            
            
               4.   Paraiška teikiama dėl ne mažiau kaip 10 tonų gaminių be kaulų ir ne mažiau kaip 15 tonų kitų gaminių.
            
         
         
            4 straipsnis
            Užstatas
            Užstato, kurio pagal Deleguotojo reglamento (ES) 2016/1238 4 straipsnio b punktą reikalaujama teikiant privataus sandėliavimo paramos paraišką, suma yra lygi 20 % šio reglamento priedo lentelės 3–6 skiltyse nustatyto paramos dydžio.
         
         
            5 straipsnis
            Pranešimų apie kiekius, kuriuos prašoma leisti sandėliuoti, teikimo dažnumas
            Nukrypstant nuo Įgyvendinimo reglamento (ES) 2016/1240 42 straipsnio 1 dalies b punkte nustatyto dažnumo, valstybės narės apie kiekius, dėl kurių pateiktos paraiškos sudaryti sutartis, Komisijai praneša du kartus per savaitę:
            
                        a)
                     
                     
                        kiekvieną pirmadienį iki 12.00 (Briuselio laiku) – apie kiekius, dėl kurių paraiškos buvo pateiktos praėjusios savaitės ketvirtadienį ir penktadienį;
                     
                  
                        b)
                     
                     
                        kiekvieną ketvirtadienį iki 12.00 (Briuselio laiku) – apie kiekius, dėl kurių paraiškos buvo pateiktos tos savaitės pirmadienį, antradienį ir trečiadienį.
                     
                  
         
            6 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  OL L 346, 2013 12 20, p. 12.
         
            (3)  2016 m. gegužės 18 d. Komisijos deleguotasis reglamentas (ES) 2016/1238, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl valstybės intervencijos ir paramos privačiajam sandėliavimui (OL L 206, 2016 7 30, p. 15).
         
            (4)  2016 m. gegužės 18 d. Komisijos įgyvendinimo reglamentas (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (OL L 206, 2016 7 30, p. 71).
      
      
         
            PRIEDAS
            
                        Gaminių kategorijos
                     
                     
                        Gaminiai, už kuriuos skiriama parama
                     
                     
                        Paramos už sandėliavimo laikotarpį suma (EUR už toną)
                     
                  
                        60 dienų
                     
                     
                        90 dienų
                     
                     
                        120 dienų
                     
                     
                        150 dienų
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           1 kategorija
                        
                        ex 0203 11 10 
                     
                     
                        Skerdenų pusės be priekinių kojų, uodegų, inkstų, plonųjų diafragmų ir stuburo smegenų (1)
                        
                        Visos gyvulių skerdenos, sveriančios iki 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           2 kategorija
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Kumpiai
                        Mentės
                        Priekinės nuokartos
                        Nugarinės su sprandinėmis ar be jų arba atskiros sprandinės, nugarinės su drūtgaliais ar be jų (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           3 kategorija
                        
                        ex 0203 19 55 
                     
                     
                        Kumpiai, mentės, priekinės nuokartos, nugarinės su sprandinėmis ar be jų arba atskiros sprandinės, nugarinės su drūtgaliais ar be jų, be kaulų (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           4 kategorija
                        
                        ex 0203 19 15 
                     
                     
                        Šoninės, nekapotos arba sukapotos keturkampiais gabalais
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           5 kategorija
                        
                        ex 0203 19 55 
                     
                     
                        Šoninės, nekapotos arba sukapotos keturkampiais gabalais, be odos ir šonkaulių
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           6 kategorija
                        
                        ex 0203 19 55 
                     
                     
                        Skerdenų vidurinės dalys su oda ar riebalais arba be jų, be kaulų (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           7 kategorija
                        
                        ex 0209 10 11 
                     
                     
                        Poodiniai kiaulių riebalai su oda arba be jos (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Parama taip pat gali būti skiriama už skerdenų puses, pateiktas kaip „Wiltshire“ pusės, t. y. be galvų, žandų, apatinių žandų dalių, kojų, uodegų, inkstų riebalų, inkstų, išpjovų, mentikaulių, krūtinkaulių, stuburo, dubens kaulų ir diafragmų.
            
               (2)  Nugarinės ir sprandinės gali būti su oda arba be odos, tačiau jų riebalinis sluoksnis negali būti storesnis kaip 25 mm.
            
               (3)  Sutartinis kiekis gali būti taikomas bet kokiam nurodytų produktų deriniui.
            
               (4)  Gaminiai pateikiami taip pat kaip ir gaminiai, kurių KN kodas yra 0210 19 20.
            
               (5)  Šviežias riebalinis audinys, esantis po kiaulės oda ir prie jos prisitvirtinęs, nepriklausomai nuo to, iš kokios kiaulės dalies jis išpjautas. Jei riebalinis audinys pateikiamas su oda, jo svoris turi būti didesnis už odos svorį.